b"\n_START_ARTICLE_\nMy Girlfriend is a Nine-Tailed Fox\n_START_SECTION_\nSinopsis\n_START_PARAGRAPH_\nHindi sinasadyang napakawalan ni Cha Dae-woong (Lee Seung Gi) ang isang gumiho, isang sorong maalamat na may siyam na buntot at ikinulong ni Lola Samshin sa ipinintang larawan,sa pamamagitan ng pagguhit ng siyam na buntot sa larawan. Dati nang ginustong maging tao ng gumiho subalit hindi niya natupad ang hininging kapalit na makahanap ng asawa dahil sa sabi-sabing kumakain siya ng atay ng tao. Sa kanilang unang pagkikita, aksidenteng nahulog si Dae-woong, at iniligtas siya ng gumiho sa pamamagitan ng pagbibigay dito ng Globo. Nakita ni Dae-woong ang isang magandang babae sa kanyang paggising, lingid sa kanyang kaalaman na ang babae ay ang sorong kanyang napakawalan. Nang malaman ni Dae-woong ang resulta ng kanyang ginawa, kailangan niyang pasayahin ang soro at itago sa lahat na siya ay isang gumiho. Ngunit, dahil na kay Dae-woong ang Globo ng gumiho na nagligtas sa kanyang buhay, wala siyang magagawa kung hindi hayaang makasama niya ang gumiho. Habang tumatagal, ang maalamat na gumiho (tinawag na Miho) ay ninais na maging tao. Ipinaalam ng beterinaryong si Park Dong Joo (na kalahating tao) kay Mi ho (Shin Min Ah) na upang maging tunay na tao, kailangang inumin ni Mi ho ang dugo ng beterinaryo at ibigay kay Dae-woong ang kanyan makapangyarihang Globo at hayaang itago nito sa loob ng 100 araw. Kapalit nito, hindi pwedeng sumama si Dae-woong sa ibang babae bukod sa gumiho sa loob ng 100 araw. Subalit, hindi sinabi ni Dong Joo kay Mi ho na pagkatapos ng 100 araw, para siya ay maging tao, kailangang mamatay ni Dae-woong. Naging mas kumplikado ang problema nang mahalin nila ang isat-isa.\n_START_SECTION_\nKaalaman\n_START_PARAGRAPH_\nAng mga gumanap sa dating drama ng mga may-akda ng You're Beautiful ay lumabas sa serye: Uee bilang estudyante, Lee Hongki bilang Jeremy sa isang photoshoot, at Park Shin Hye bilang Park Shin Hye na nakita sa bus. Pinalabas ito sa Pilipinas ng ABS-CBN tuwing Lunes-Biyernes sa ika-5\xc2\xa0ng hapon. Nagsimula ito noong 9 Mayo 2011 at natapos noong 17 Hunyo 2011."